सन् २०१६ को अमेरिकी राष्ट्रपतीय निर्वाचनमा धेरैले सोचेका थिए, हिलारी क्लिन्टन अमेरिकाको पहिलो महिला राष्ट्रपति बन्नेछिन्। तर त्यसो भएन। राजनीतिमा भर्खरै छिरेका डोनाल्ड ट्रम्पले आश्चर्यजनक रुपमा चुनाव जिते। पराजयको १० महिनापछि आएर हिलारी क्लिन्टनले आफू राजनीतिमा अझै लागिरहने बताएकी छन्। यद्यपि आउँदो चुनावमा राष्ट्रपतिको उम्मेदवार बन्ने सम्भावनालाई भने उनले नकारेकी छन्।
